Løvenes konge

***Løvenes konge*** (originaltittel: *The Lion King*) er en amerikansk animert fantasymusikal for barn fra 1994 produsert av Walt Disney Animation Studios. Filmen handler om en ung løve i Afrika kalt Simba, som finner ut om sin plass i «livets sirkel», mens han kjemper seg gjennom forskjellige hindringer for å bli den rettmessige kongen av Løveriket. Kongen av dette riket regjerer over de andre dyrene som konge. 

Filmen er den 32. i rekken av Disneys klassikere.

*Løvenes konge* er en er musikalsk film, med sanger skrevet av komponisten Elton John og sangtekstforfatteren Tim Rice, og filmmusikk av Hans Zimmer. Filmmusikken og 3 av sangene («Can you feel the love tonight», «Circle of life» og «Hakuna matata») ble nominert til Oscar for beste sang, og både filmmusikken og «Can you feel the love tonight» vant Oscar-statuetten under den 67. Oscar-utdelingen. 

Den har fått to oppfølgere: *[[Løvenes konge 2 – Simbas stolthet]]* og *[[Løvenes konge 3 – Hakuna Matata]]*. I 2019 kom en nyinnspilling.

## Handling
Handlingen i *Løvenes konge* foregår i det fiktive Løveriket i Afrika, hvor en løve regjerer over de andre dyrene som konge. I begynnelsen av filmen presenterer Rafiki, en mandrill hvis yrke er sjaman, den nyfødte løven til kong Mufasa og dronning Sarabi, til en dyresamling ved Pride Rock. Imens innser Mufasas yngre bror, Scar, at han ikke lenger er tronarvingen, og planlegger å drepe Simba og Mufasa.

Scar gjør Simba nysgjerrig på elefantgravplassen, et område utenfor grensene til Pride Lands, som Mufasa har forbudt Simba i å dra til. Simba tar med seg venninnen sin Nala til gravplassen, hvor de blir jaget av Shenzi, Banzai og Ed, Scars flekkhyeneundersåtter, men løvene blir til slutt reddet av Mufasa. Scar blir rasende, ettersom hans intensjon var at hyenene skulle drepe Simba og Nala. Etter mer planlegging, samler Scar flere hyener, og kjøper deres lojalitet ved å antyde at hvis han var konge, ville de aldri mer sulte. Senere lokker Scar Simba ned i en kløft for å motta en «overraskelse fra sin far», mens hyenene styrer en gnuflokk ned kløften hvor Simba er. Mufasa blir informert av en uoppriktig dramatisk Scar, og løper ned for å redde sønnen sin fra flokken. Etter at Mufasa redder Simba, blir han drept av Scar, som forhindrer Mufasa i å klatre i sikkerhet over en klippekant. Scar overbeviser Simba om at det var han som var ansvarlig for farens dødsfall, og foreslår at han flykter fra Pride Lands, og aldri vender tilbake. For å forverre dette, sender Scar sine hyeneunersåtter etter Simba for å drepe ham, men etter at han når en tornete elvebredd, lar hyenene Simba flykte, mens de slenger trusler om å drepe ham hvis de noen gang ser ham igjen. Informert om både Mufasa og Simbas dødsfall, tillater omsider Pride Lands Scar i å innta tronen som deres nærmeste slektning.

Simba kollapser i en fjern ørken, hvor han blir funnet av Timon, en surikat, og Pumbaa, et vortesvin, som oppdrar ham under sin sorgløse «Hakuna Matata»-livsstil. Når Simba er voksen, møter han barndomsvenninnen sin Nala, som forklarer at Scars tyranniske regime har ødelagt Pride Lands. Hun forlanger at Simba returnerer og tar sin rettmessige plass som konge, men Simba nekter ettersom han fortsatt føler seg skyldig i å formodentlig ha foråraket farens dødsfall. Men etter noen råd fra Rafiki og farens spøkelse, returnerer Simba imidlertid hjem med Timon, Pumbaa og Nala.

Med en gang de ankommer Pride Rock konfronterer Simba onkelen sin, og sannheten bak Mufasas dødsfall blir avslørt av en overselvsikker Scar. En voldsom kamp mellom løvinnene og hyenene braker løs mens Simba slåss mot Scar. Under kampen prøver Scar å klandre hyenene for alt som har skjedd uten at de hører det. Men de hører det, og etter at Simba  til slutt triumferer over Scar ved at sparke ham over en lav klippe, blir han omringet av de krenkede hyenene som fortærer ham levende.

Med Simba og Nala som den nye kongen og dronningen, blir Pride Lands restaurert. Filmen ender med at Rafiki løfter Simba og Nalas nyfødte løveunge høyt opp i luften, som således fortsetter «livets sirkel».

## Om filmen

### Popularitet og økonomi
*Løvenes konge* ble svært populær, noe som gjenspeiles i at den innbrakte $763,5 millioner på verdensbasis, hvorav $312,9 millioner i USA. Senere oppsetninger har ført til at den totalt har innbrakt $968,5 millioner på verdensbasis. Ifølge The Numbers ble den den mest innbringende filmen i 1994, både i USA og på verdensbasis.

Produksjonskostnadene var på $45 millioner.

### Anmelderne
Den ble meget godt mottatt av anmelderne, noe som gjenspeiles i at den har fått 93 % på Rotten Tomatoes. Den amerikanske anmelderen Roger Ebert gav den 3,5 av 4 stjerner, mens Leonard Maltin har gott den 3 av 4 stjerner.

Også de norske anmelderne gav den svært god mottakelse.

### Priser
Den ble tildelt flere priser, blant annet to Oscar (beste musikk og originalsang), tre Golden Globe (Beste film - komedie/musikal, beste originalsang og beste musikk), tre Annie Awards (beste animasjonsfilm, beste stemmeskuespiller, beste story) og tre Grammy (beste vokal, beste musikkalbum for barn og beste instrumental).

## Karakterer
Til forskjell fra alle de andre animerte filmene fra Walt Disney består originalutgaven av *Løvenes konge* nesten utelukkende av velkjente amerikanske skuespillere.

* **Simba** er hovedpersonen i filmen og den framtidige kongen. Originalstemme som liten er Jonathan Taylor Thomas (norsk stemme av Eirik Espolin Johnson), som voksen av Matthew Broderick (norsk stemme av Håvard Bakke), sangstemme som liten tilhørende Jason Weaver
* **Mufasa** er løverikets konge og Simbas far. Originalstemmen tilhører James Earl Jones og (norsk stemme av Oddbjørn Tennfjord).
* **Scar** er Simbas onde onkel og vil ta plassen som den neste kongen. Originalstemmen tilhører Jeremy Irons og (norsk stemme av Even Stormoen).
* **Timon og Pumbaa** er det komiske surikat og vortesvinsparet som lever under livsfilosofien *Hakuna Matata (swahili for ingen bekymringer*). Originalstemmer av Nathan Lane og Ernie Sabella (norske stemmer av Åsleik Engmark og Yngvar Numme).
* **Rafiki** er en klok mandrill som viser fram alle nyfødte løvebarn. Originalstemmen tilhører Robert Guillaume. (Norsk stemme ved Calvin Stiggers).
* **Nala** er barndomsvenninne av Simba og den kommende dronningen. Originalstemme tilhører Niketa Calame (norsk stemme av Pernille Sommerfeldt Øien) som liten og som voksen av Moira Kelly (norsk stemme av Anne Aartun).
* **Zazu** er en neshornsfugl og Mufasas rådgiver. Originalstemme tilhører Rowan Atkinson (norsk stemme ved Anders Hatlo).
* **Shenzi, Banzai og Ted** er Scars flekkhyeneundersåtter. Originalstemmer ved Whoopi Goldberg, Cheech Marin og Jim Cummings (norske stemmer ved Mari Maurstad, Per Christian Ellefsen og Jim Cummings).
* **Sarabi** er Simbas mor, løverikets dronning og lederen for løvinnene. Originalstemmen tilhører Madge Sinclair (norsk stemme ved Kari-Ann Grønsund).
* **Sarafina** er Nalas mor. Originalstemmen tilhører Zoe Leader (norsk stemme ved Unn Vibeke Hol).
* **Ahadi** er en fiktiv som har ingen rolle i filmene, men blir nevnt i en bokserie (kalt *The Lion King: Six New Adventures* på engelsk). Ahadi var sønn av Mohatu, og sammen med sin make, Uru, hadde han to sønner, Mufasa og Taka/Scar. Mufasa var Takas storebror og Taka misunnet han veldig for at Mufasa skulle arve tronen etter Ahadis død.

## Sanger (på norsk)
* **Sirkel av liv**
** Marianne Antonsen
* **Morgenrapport**
** Anders Hatlo
* **Snart blir jeg majestet**
** Eirik Espolin Johnson
** Pernille Sommerfeldt Øien
** Anders Hatlo
* **Vær beredt**
** Even Stormoen
* **Hakuna Matata**
** Yngvar Numme
** Åsleik Engmark
** Eirik Espolin Johnson
** Håvard Bakke
* **Løven sover søtt**
** Åsleik Engmark
* **Fyll ditt sinn med kjærlighet**
** Åsleik Engmark
** Yngvar Numme
** Anne Aartun
** Håvard Bakke
* **Can You Feel the Love Tonight**
** Elton John

## Referanser


## Eksterne lenker
* 
*